Գոյություն ունեն նաև սուր խնդիրներ տարածաշրջանային անվտանգության համակարգի ձևավորման մեջ` հաշվի առնելով հարևան Մերձավոր Արևելքում` ընդանուր առմամբ և Սիրիայում` մասնավորապես հասունացող բարդ գործընթացները: Բոլորը հասկանում են, որ ցանկացած ապակայունացում Իրանում օբյեկտիվ կերպով կշոշափի Ադրբեջանը` ողջ անդրկովկասյան տարածության վրա քաոսի տեղափոխմամբ: Այլ բան է, եթե Բաքուն ձգտի նվազագույնի հասցնել բացասական գործընթացների զարգացումը տարածաշրջանում, իրական հենակետ դառնա զարգացման մեջ: Վերջապես, չի կարելի աշխարհաքաղաքական լայն համատեքստում թերագնահատել լեռնայինղարաբաղյան հակամարտության գործոնը: Ուստի ռուս-ադրբեջանական ակտիվ երկխոսությունը, հյուսիսում ՙթեժ կետ՚ չունենալու Թեհրանի ցանկությունը զսպող հանգամանքներ են դառնում այդ ուղղությամբ իրադարձությունները ՙթեժ բեմագրով՚ զարգանալ թույլ չտալու համար: Ակնկալվում է, որ մինչև այս տարվա ավարտը Ռուսաստանում կկայանա եռակողմ գագաթնաժողով` Ռուսաստանի, Իրանի և Ադրբեջանի նախագահների մասնակցությամբ, որի ժամանակ շատ բան կարող է որոշակիություն ստանալ: